Скаварадзіно

Скаварадзіно́ (руск.: Сковородино) — горад (з 1927) у Расіі, адміністрацыйны цэнтр Скаварадзінскага раёна Амурскай вобласці. Насельніцтва 10,1 тыс. чал. (2005). Заснаваны ў 1908 годзе. Горад размешчаны на левым беразе ракі Вялікі Невер (прыток Амура), за 669 км ад Благавешчанска. Чыгуначная станцыя на Транссібірскай магістралі. Населены пункт быў заснаваны ў 1908 годзе як пасёлак Змяіны, у 1909 годзе быў перайменаваны ў Невер-I, у 1911 годзе — у Рухлава. У 1927 годзе атрымаў статус горада, а ў 1938 быў перайменаваны ў Скавародзін у гонар першага старшыні мясцовага пасялковага Савета А. Н. Скавародзіна (1890—1920), расстралянага тут у 1920 годзе японскімі інтэрвентамі. У 1934—1937 гадах горад быў цэнтрам Зейскай вобласці. Зноскі Літаратура Сковородино́ // Географические названия Росии: Топонимический словарь: более 4000 единиц / Е. М. Поспелов. — М.: АСТ; Астрель, 2008. — С. 405. — 523 с. — 3 000 экз. — ISBN 978-5-17-054966-5 (Аст), ISBN 978-5-271-20728-0 (Астрель). (руск.) Сковородино // Мельников А. В. Топонимический словарь Амурской области — Блаовещенск, 2009. — С. 14. — 242 с. (руск.)